জাফিরুদ্দিন মিফতাহি (৭ মার্চ ১৯২৬ – ৩১ মার্চ ২০১১) ছিলেন একজন ভারতীয় মুসলিম পণ্ডিত ও আইনবিদ। তিনি দারুল উলুম দেওবন্দের ত্রয়োদশ প্রধান মুফতি এবং ইসলামি ফিকহ একাডেমির দ্বিতীয় সভাপতি হিসেবে দায়িত্ব পালন করেন। তিনি আজিজুর রহমান উসমানির ফতোয়া (ধর্মীয় রায়) সংকলন করেন, যার নাম ছিল ফতোয়া দারুল উলুম দেওবন্দ (১২ খন্ড)। তার রচনাবলীর মধ্যে রয়েছে, ইসলাম কা নিজাম-ই-মাসাজিদ, ইসলাম কা নিজাম ইফফাত-ও-আসমত এবং তারিখ-ই-মাসাজিদ ইত্যাদি। তিনি আলিগড় মুসলিম বিশ্ববিদ্যালয়ের সুন্নি ধর্মতত্ত্ব বিভাগের বোর্ড অফ স্টাডিজের সদস্যও ছিলেন।  তিনি ১৯২৬ সালে দ্বারভাঙ্গায় জন্মগ্রহণ করেন। তিনি জামিয়া মিফতাহুল উলুমের প্রাক্তন ছাত্র ছিলেন এবং প্রায় পঞ্চাশ বছর দারুল উলুম দেওবন্দের দায়িত্ব পালন করেছিলেন। তিনি প্রায় এক লক্ষ ফতোয়া জারি করেছিলেন। ২০১১ সালের ৩১ মার্চ তিনি মারা যান।   জীবনী    প্রাথমিক ও শিক্ষাজীবন  জাফিরুদ্দিন মিফতাহি ১৯২৬ সালের ৭ মার্চ (২২ শা'বান ১৩৪৪ হিজরি) দ্বারভাঙ্গায় জন্মগ্রহণ করেন।আমিনী, নূর আলম খলিল, পাস-ই-মার্গ-ই-জিন্দাহ, পৃ. ৯২৯ তিনি বাড়িতে প্রাথমিক শিক্ষা লাভ করেন এবং নেপালের তেরাইয়ে মাদরাসা মাহমুদিয়ায় স্কুল শিক্ষা লাভ করেন। তিনি ১৯৩৩ থেকে ১৯৪০ সাল পর্যন্ত ছাপড়া ওয়ারিসুল উলুম মাদরাসায় আরবি ও ফার্সি ভাষায় মাধ্যমিক শিক্ষালাভ করেন। তিনি জামিয়া মিফতাহুল উলুম থেকে স্নাতক হন এবং এখানে তিনি ১৯৪০ থেকে ১৯৪৪ সাল পর্যন্ত হাবিবুর রহমান আজমি এবং আব্দুল লতিফ নোমানির সাথে পড়াশোনা করেন। তার অন্যান্য শিক্ষকদের মধ্যে রয়েছেন হুসাইন আহমদ মাদানি, সুলাইমান নদভি, মিন্নাতুল্লাহ রহমানি, আবুল হাসান আলী নাদভী এবং মুহাম্মদ তৈয়ব কাসেমি।আমিনী, নূর আলম খলিল, পাস-ই-মার্গ-ই-জিন্দাহ, পৃ. ৯২২   কর্মজীবন  ১৯৪৪ সালে স্নাতক হওয়ার পর তিনি জামিয়া মিফতাহুল উলুমে এক বছরের জন্য শিক্ষকতা করেন এবং এরপর লখনউয়ের মা'দানুল উলুমে চলে যান। সেখানে তিনি সেপ্টেম্বর ১৯৪৫ থেকে জানুয়ারি ১৯৪৮ এর মধ্যে তিন বছর শিক্ষকতা করেন।আমিনী, নূর আলম খলিল, পাস-ই-মার্গ-ই-জিন্দাহ, পৃ. ৯৩০ ১৯৪৮ সালের জানুয়ারি থেকে ১৯৫৬ সাল পর্যন্ত তিনি বেগুসরাই-এর দারুল উলুম মুঈনিয়া ও জামিয়া ইসলামিয়া তালিমুদ্দিনে শিক্ষকতা করেন। শাওয়াল ১৩৬৪ হিজরিতে তিনি সুলাইমান নদভির পরামর্শে লখনউয়ের নাদওয়াতুল উলামায় পড়তে যান এবং সেখানে কয়েক মাস পড়াশোনা করেন।  তিনি প্রথমে দারুল উলুম দেওবন্দে ফতোয়া সংকলনের জন্য নিযুক্ত হন।Abul Kalam Qāsmi, "Mawlāna Mufti Zafeeruddin Miftāhi ka Ilmi Imtiyāz (Educational excellence of Mawlāna Mufti Zafeeruddin Miftāhi)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], p. 132 ১৯৬২ থেকে ১৯৭২ সালের মধ্যে তিনি আজিজুর রহমান উসমানির ফতোয়া বারো খণ্ডে সংকলন করেন। সফর ১৩৮৫ হিজরিতে দেওবন্দ বিশ্ববিদ্যালয়ের নির্বাহী পরিষদ তাকে মাসিক দারুল উলুম-এর সম্পাদকীয় লেখার জন্য নিয়োগ দেয়, যা তিনি সতেরো বছর ধরে ক্রমাগত লিখেছিলেন।আমিনী, নূর আলম খলিল, পাস-ই-মার্গ-ই-জিন্দাহ, p. 931Ahmad Sajjad Qāsmi, "Mawlāna Mufti Zafeeruddin ki Tasānif ek Nazar Mai (A Look at Mufti Zafeeruddin's books)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], pp. 219–223 ১৯৯৩ সালে দারুল উলুম দেওবন্দের দারুল ইফতা-তে তিনি প্রধান মুফতি হিসেবে নিযুক্ত হন; ২০০৮ সালের ২১ আগস্ট পর্যন্ত তিনি এই পদে দায়িত্ব পালন করেন। তিনি পঞ্চাশ বছর দেওবন্দে কাজ করেছিলেন এবং এক লক্ষ ফতোয়া জারি করেছিলেন।Saeed Ahmad Palanpuri, "Mawlāna Mufti Zafeeruddin Miftāhi ne Ek Lakh Fatawa Tehreer Farmaye (Mawlāna Mufti Zafeeruddin Miftāhi wrote one lakh fatwas.)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], p. 31-32 তিনি ২০০৮ সালের ২২ আগস্ট দেওবন্দ থেকে ২০০০ আইএনআর মাসিক পেনশনে অবসর গ্রহণ করেন যা তিনি আমৃত্যু পেয়েছিলেন।  তিনি ইসলামি ফিকহ একাডেমির প্রতিষ্ঠাতা ব্যক্তিত্ব ছিলেন এবং মুজাহিদুল ইসলাম কাসেমির পরে এর সভাপতি হন।Ateeq Ahmad Bastawi, "Mawlāna Mufti Zafeeruddin ki Ilmi wa Dīni Khidmāt (Educational and Religious Services of Mawlāna Mufti Zafeeruddin)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], p. 153-154 তিনি আলিগড় মুসলিম বিশ্ববিদ্যালয়ের সুন্নি ধর্মতত্ত্ব বিভাগের বোর্ড অফ স্টাডিজের সদস্য ছিলেন।Muḥammad Shamīm Akhtar Qāsmi, "Mawlāna Mufti Zafeeruddin Saheb awr Aligarh Muslim University (Mufti Zafeeruddin and the Aligarh Muslim University)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], p. 363  তিনি ৩১ মার্চ ২০১১ তারিখে মারা যান। ১ এপ্রিল ২০১১ তারিখে আলিগড় মুসলিম বিশ্ববিদ্যালয়ের ধর্মতত্ত্ব অনুষদের সাবেক ডিন সৌদ আলম কাসেমি তার জানাজার নামাজ পড়ান।Ahmad Sajjad Qāsmi, "Abba Jān - Darul Uloom Deoband se Khuda Ke Huzūr Tak (Father - From Darul Uloom Deoband to Meeting with God)", in Qāsmi, Muhammad Saud Alam (ed.), Hayāt-e-Zafeer [The Life of Zafeer], p. 130   রচনাবলী  তার রচনাবলীর মধ্যে রয়েছে:  ইসলাম কা নিজামে মাসাজিদ  ইসলাম কা নিজাম ইফফাত ও আসমত  তারীখ-ই-মাসাজিদ   উসওয়ায়ে হাসানাহ   তাআরুফ মাখতুতাত  জামায়াতে ইসলামি কে দ্বীনী রুজহানাত  মাশাহির উলামায়ে দেওবন্দ  দারুল উলুম: ক্বায়াম আওর ইস কা পাসে মানজার  দারুল উলুম: এক আজীম মাকতাব ফিকর  নিজামে তারবিয়াত  নিজাম তামীরে সীরাত  মাসাইলে হজ্ব ও উমরাহ  ইসলাম কা নিজামে হায়াত  দরসে কুরআন (দশ খন্ড)  হাকীমুল ইসলাম আওর উনকা মাজালিস  জুরম ও সাযা কিতাব ও সূন্নাত কে রৌশনী মেঁয়  ইসলামি হুকুমত কে নকশ্ ও নিগার  ইসলাম কা নিজামে আমান  হায়াতে গিলানী  হযরত নানুতুবি এক মিসালী শাখসিয়াত  তারীখী হাক্বাইক  ইসলামি জিন্দিগী কে আসার ও নুকুশ  ইসলাম কা নিজামে মাঈশাত  আরও দেখুন   দেওবন্দি ব্যক্তিত্বের তালিকা   গ্রন্থপঞ্জি          পাদটীকা    তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১১-এ মৃত্যু বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দেওবন্দি ব্যক্তি বিষয়শ্রেণী:হানাফী ব্যক্তি বিষয়শ্রেণী:হানাফি ফিকহ পণ্ডিত বিষয়শ্রেণী:দ্বারভাঙা জেলার ব্যক্তি বিষয়শ্রেণী:মুফতি বিষয়শ্রেণী:দারুল উলুম দেওবন্দের প্রধান মুফতি বিষয়শ্রেণী:ইসলামি ফিকহ একাডেমি, ভারতের সদস্য বিষয়শ্রেণী:দ্বারভাঙার ব্যক্তি বিষয়শ্রেণী:দারুল উলুম দেওবন্দের শিক্ষক